**CONTRACT DE PRESTARI SERVICII**

**NR. \_\_\_\_\_\_\_/\_\_\_\_\_\_\_\_\_\_**

Obiect: **Elaborare Plan Urbanistic de Detaliu pentru investiția**

**”Implementarea unei unitati de cogenerare de inalta eficienta pe gaze naturale in amestec cu hidrogen, la CTE Grozăvești’’**

Durata de prestare: **60 de zile calendaristice** de la data perfectarii contractului

Valoare fara TVA: \_\_\_\_\_\_\_\_\_ lei

# CAP. 1 PĂRŢILE CONTRACTANTE

**SOCIETATEA ELECTROCENTRALE BUCUREŞTI SA**, cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO25 RNCB 0082 0441 7274 0422 deschis la BCR – Sucursala Unirii, legal reprezentată de dl. Claudiu-Ionuț CREȚU-SÂRBU – Director General, în calitate de **BENEFICIAR (**ACHIZITOR) şi

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul in localitatea \_\_\_\_\_\_\_\_\_\_\_\_\_\_\_\_\_ , judeţ/sector\_\_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_\_ cod poştal \_\_\_\_\_\_\_\_\_, telefon \_\_\_\_\_\_\_\_\_\_, fax \_\_\_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_ cod fiscal \_\_\_\_\_\_\_\_\_\_\_\_\_\_\_\_\_\_\_ reprezentată prin domnul/doamna \_\_\_\_\_\_\_\_\_\_\_\_\_\_\_\_\_\_\_\_\_\_\_ Director şi domnul/doamna \_\_\_\_\_\_\_\_\_\_\_\_\_\_\_\_\_\_\_\_ Director Economic, în calitate de **PRESTATOR** (PROIECTANT).

# CAP. 2 OBIECTUL CONTRACTULUI

2.1 Obiectul contractului este: **Elaborare Plan Urbanistic de Detaliu pentru investiția ”Implementarea unei unitati de cogenerare de inalta eficienta pe gaze naturale in amestec cu hidrogen, la CTE Grozăvești’’**, în conformitate cu caietul de sarcini al beneficiarului.

2.2 Prestarea serviciilor ce fac obiectul prezentului contract se face în conformitate cu cerințele din Certificatul de Urbanism nr. nr. 796/35 I din 07.08.2024.

2.3 Propunerile vor urmări reglementarea urbanistică a zonei în care urmează a fi edificat proiectul de investiție. Planul urbanistic de detaliu va cuprinde reglementări referitoare la:

-Organizarea arhitectural-urbanistică în funcție de caracteristicile structurii urbane,

-Modul de utilizare a terenurilor,

-Dezvoltarea infrastructurii edilitare,

-Statutul juridic și circulația terenurilor.

2.4. Serviciile de proiectare contractate – faza PUD includ:

- Elaborare documentații tehnice de urbanism faza PUD pentru imobilele pe care va fi amplasat obiectul de investiție.

- Elaborare studii de fundamentare aferente documentațiilor tehnice faza PUD (studiu topografic, studiu geotehnic preliminar, analiză studiu de trafic, studiu precoordonare rețele edilitare) necesare în vederea obținerii avizelor solicitate prin Certificatul de Urbanism în vederea aprobării PUD.

- Elaborare documentații tehnice pentru obținerea avizelor solicitate prin Certificatul de Urbanism și realizarea tuturor formalităților în vederea obținerii acestora, inclusiv a Avizelor Arhitectului Șef pentru PUD.

-Parcurgere proceduri de consultare a publicului, susținere documentații tehnice necesare aprobării documentației urbanistice de tip PUD în fața autorităților competente, incluzând participarea și susținerea documentațiilor tehnice elaborate în comisiile de specialitate.

2.5 Documentația PUD se va preda inițial într-un singur exemplar în vederea avizării de către CTE - ELCEN a acestei documentații și apoi se va trimite pentru obținerea avizelor de la terți.

Documentația se va preda beneficiarului (în 2 exemplare originale) după aprobarea Planului Urbanistice de Detaliu de către Primăria Sector 6.

2.6 Realizarea serviciului ce face obiectul prezentului contract se face în regim de managementul calităţii, conform cerintelor caietului de sarcini.

2.7 Anexa 1 reprezentand Lista serviciilor care fac obiectul contractului si Anexa 2 reprezentand Nota de informare privind prelucrarea datelor cu caracter personal ale persoanelor fizice aparţinând partenerilor contractuali ai Societăţii Electrocentrale Bucureşti S.A., fac parte integranta din contract.

**CAP. 3. VALOAREA CONTRACTULUI ŞI CONDIŢIILE DE PLATĂ**

3.1 Valoarea serviciilor de proiectare care fac obiectul prezentului contract, fără TVA, este de:

\_\_\_\_\_\_\_\_\_\_\_\_\_\_\_ lei (în cifre), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei (în litere).

Cota de TVA valabila la data facturarii se aplică asupra bazei de impozitare.

Preţurile unitare menţionate în anexa nr. 1 la contract sunt fixe şi nemodificabile pe toată durata derulării contractului.

3.2 Plata serviciilor se face de către beneficiar direct prin mijloace de decontare legale, conform reglementărilor în vigoare, în lei, în contul prestatorului, în termen de 30 de zile calendaristice de la data înregistrării facturii la beneficiar şi în baza următoarelor documente:

- documentul care atestă constituirea garanţiei de bună execuţie;

* actul de constatare a terminării serviciilor, având consemnat numărul de înregistrare al documentaţiei predate beneficiarului pe adresa de însoţire/borderoul de însoţire al acesteia;
* avizul CTE - ELCEN.

3.3 Plata serviciilor se face dupa receptia si aprobarea PUD de catre Primăria Sectorului 6.

3.4 Orice modificare a numărului de cont bancar sau a altor elemente ce ar influenţa efectuarea operaţiilor financiar-bancare între părţi va face obiectul unui act adiţional la contract.

3.5 Prestatorul are obligația sa înscrie în factură numarul, data și obiectul contractului, denumirea beneficiarului (Electrocentrale Bucuresti SA si centrala beneficiară), perioada in care au fost prestate serviciile înscrise în factură si toate informațiile prevăzute la art. 319 alin. 20 din Codul Fiscal.

**CAP. 4.** **DURATA PRESTARII SERVICIILOR**

4.1 Durata prestării serviciilor ce fac obiectul prezentului contract este de **60 de zile** **calendaristice** repartizate astfel:

- pentru elaborare documentații tehnice și studii de fundamentare pentru obținere avize **-** **45 de zile** de la data perfectării contractului;

- pentru elaborare documentație tehnică finală Plan Urbanistic de Detaliu **- 15 zile** de la data obținerii tuturor avizelor necesare.

Contractul se va considera finalizat numai după aprobarea de către Primăria Sectorului 6 a Planului Urbanistic de Detaliu.

4.2. Prestarea serviciilor începe şi contractul intră în vigoare la data semnării lui de către ambele părţi. Data semnării de către ambele părţi este data înregistrării de ieşire la achizitor.

În cazul în care contractantul nu prezintă dovada constituirii garanţiei de bună execuţie, în forma convenită, în termenul prevazut la art.11.2, achizitorul va putea considera contractul rezolvit de plin drept, cu notificare prealabilă.

4.3. Orice decalare de termen solicitată de beneficiar sau prestator, se face pe baza unui act adiţional la contract, excepţie făcând situaţia menţionată la art.4.4, caz în care nu se acceptă decalarea, orice întârziere fiind penalizată conform prevederilor cap.12.

4.4. Prestatorul este singurul răspunzător de modul în care a negociat termenul de prestare a serviciilor cu subcontractanţii săi, care contribuie în orice fel la îndeplinirea prezentului contract. În cazul în care aceştia din urmă nu respectă termenele, iar acest fapt conduce la întârzieri în îndeplinirea prezentului contract, răspunderea revine în totalitate prestatorului.

# CAP. 5 DEFINIŢII

La prezentul contract următorii termeni vor fi interpretaţi astfel:

5.1 Prestator – prestator de servicii în situaţii contractuale; este ofertantul de servicii căruia autoritatea contractantă îi atribuie contractul de achiziţie în urma aplicării uneia din procedurile prevăzute în Legea nr.99/2016.

Prestatorul este realizatorul Planului Urbanistic de Detaliu (PUD) în conformitate cu cerințele din Certificatul de Urbanism nr. nr. 796/35 I din 07.08.2024.

5.2 Subcontractant – organizaţie care furnizează servicii pentru prestatorul de servicii.

5.3 Contract – actul juridic care reprezintă acordul de voinţă al celor două părţi, încheiat între o autoritate contractantă, în calitate de beneficiar şi un prestator de servicii, în calitate de prestator.

5.4 Beneficiar (achizitor) şi prestator (proiectant) – părţile contractante, astfel cum sunt acestea denumite în prezentul contract.

5.5 Societatea Electrocentrale Bucuresti SA (ELCEN) – este Societatea de producere în termocentrale a Energiei Electrice şi Termice, cu sediul în Bucureşti, Splaiul Independenţei, nr. 227, sector 6.

5.6 Standarde – standardele, reglementările tehnice sau altele asemenea prevăzute în caietul de sarcini şi în propunerea tehnică.

5.7. Documentaţie – rezultatul serviciilor constând în documentații tehnice, studii de fundamentare pentru obținere avize si documentație tehnică finală Plan Urbanistic de Detaliu, care răspunde cerinţelor beneficiarului.

5.8 Forţa majoră – un eveniment mai presus de controlul părţilor, care nu se datorează greşelii sau vinii acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus, care, fără a crea o imposibilitate de executare, face extrem de costisitoare executarea obligaţiilor uneia din părţi.

5.9 Preţul contractului – preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract.

5.10 Servicii – activităţi a căror prestare face obiectul contractului.

5.11 Calitate – ansamblu de caracteristici ale unei entităţi care îi conferă acesteia aptitudinea de a satisface necesităţi exprimate şi explicite.

5.12 Managementul calităţii–ansamblul activităţilor planificate, sistematic implementate în cadrul sistemului calităţii şi demonstrate, atât cât este necesar pentru furnizarea încrederii corespunzătoare că o entitate va satisface condiţiile referitoare la calitate.

5.13 CTE – ELCEN – Consiliul Tehnico – Economic, organ de lucru consultativ de specialitate al conducerii Societatii ELCEN SA, având ca obiect de activitate analiza, avizarea si receptia documentaţiilor si proiectelor executate pe baza de contract.

5.14 Data emiterii avizului CTE-ELCEN – data înregistrării la beneficiar a avizului CTE-ELCEN

5.15 Zi = zi calendaristică. An = 365 de zile.

5.16. Perioada de scadenţă - perioada in care beneficiarul are obligaţia de plată a facturilor conform prezentului contract.

5.17 Garanţia de buna execuţie a contractului – depozit valoric, titluri de credit sau alte forme de garanţie acceptate de către beneficiar, puse la dispoziţie beneficiarului de către prestator in scopul asigurării acestuia de îndeplinirea cantitativa, calitativa si in perioada convenita a contractului.

5.18 Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile.

La calculul termenului exprimat în zile, ziua in care se produce respectivul eveniment, act ori acţiune nu se ia în considerare. Termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului. Dacă ultima zi a unui termen exprimat în zile este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare.

# CAP. 6. DOCUMENTELE CONTRACTULUI ŞI PROCEDURA DE ATRIBUIRE

6.1. Documentele prezentului contract sunt:

* contractul propriu-zis;
* propunerea tehnică şi propunerea financiară ale prestatorului;
* caietul de sarcini;
* lista cuprinzând subcontractanţii, cu datele de recunoaştere a acestora, precum şi contractele încheiate cu aceştia (dacă este cazul);
* contractele încheiate de prestator cu terții sustinători (dacă este cazul);
* anexele menţionate în textul contractului;
* eventualele acte adiţionale la contract.

În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

6.2. Beneficiarul a atribuit prezentul contract prestatorului pe baza de achizitie directă.

# CAP. 7. CARACTERUL CONFIDENŢIAL AL CONTRACTULUI

7.1. A – O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

B – Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

7.2. O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă; sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau

c) partea contractantă a fost obligată în mod legal să dezvăluie informaţia.

# CAP. 8. DREPTURI DE PROPRIETATE INTLECTUALĂ

8.1 Prestatorul are obligaţia de a despăgubi beneficiarul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite sau în legătură cu prestarea serviciilor; şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către beneficiar.

8.2 Referitor la prevederile Legii nr.8/1996 cu privire la drepturile de autor, părţile convin următoarele:

Prestatorul este realizatorul documentației. Drepturile de autor ale prestatorului se referă strict la cazul în care utilizează brevete, programe de calcul, documentaţii ştiinţifice, documentaţii tehnico-economice, etc. proprii şi le transmite integral beneficiarului. Rezultatele aplicării de către prestator a brevetelor, programelor de calcul, documentaţiilor ştiinţifice, documentaţiilor tehnico-economice, etc. proprii, nu fac obiectul unor drepturi de autor.

Beneficiarul este proprietarul exclusiv al documentaţiilor realizate de prestator în cadrul prezentului contract.

Beneficiarul poate reutiliza în interes propriu documentaţia sau părţi din documentaţia ce face obiectul contractului, fără obligaţia de a efectua plăţi suplimentare către realizator; în această situaţie, realizatorul este exonerat de responsabilităţile ce decurg din realizarea şi exploatarea instalaţiilor rezultate.

Pentru cazul în care beneficiarul solicită readaptarea documentaţiei sau a unor părţi din documentaţia întocmită iniţial, valoarea acestei activităţi se va stabili, de la caz la caz, ca fiind un procent din valoarea iniţială şi va face obiectul unui nou contract sau act adiţional la contractul iniţial.

Cuantumul remuneraţiei dreptului de autor, dacă este cazul, este inclus în valoarea contractului.

# CAP. 9. OBLIGAŢIILE PRESTATORULUI

9.1 Să presteze serviciile care fac obiectul prezentului contract în conformitate cu caietul de sarcini al beneficiarului, cu legislaţia, standardele şi normativele în vigoare.

9.2. La întocmirea PUD se va urmări încadrarea acestuia în prevederile PUG a Municipiului Bucureşti, PUZ coordonator sector 6 şi în Certificatul de urbanism nr. 796/35 I din 07.08.2024

Planul urbanistic de detaliu se va realiza în format digital şi format analogic, la scară adecvată, în funcţie de tipul documentaţiei, pe suport topografic realizat în coordonate în sistemul naţional de referinţă Stereo 1970, actualizat pe baza ortofotoplanurilor şi pe baza unor măsurători la teren, cu respectarea şi integrarea limitelor imobilelor înregistrate în evidenţele de cadastru şi publicitate imobiliară, puse la dispoziţie de Oficiul de Cadastru şi Publicitate Imobiliară - Bucureşti.

Prestatorul va întocmi Planul urbanistic de detaliu pe baza ridicărilor topografice pe care le-a realizat şi îl va corecta permanent ca urmare a observaţiilor formulate de populaţie precum şi la solicitarea avizatorilor, până la aprobarea acestuia de către Primăria Sectorului 6.

Prestatorul va informa permanent achizitorul cu privire la observaţiile formulate de populaţie şi de avizatori.

Prestatorul va intocmi documentaţiile pentru obţinerea acordurilor şi avizelor, le va susţine dacă este cazul şi va obţine toate avizele şi acordurile necesare aprobării PUD.

Toate soluţiile tehnice propuse vor trebui să respecte legislaţia în vigoare şi cerinţele Caietului de sarcini.

9.3. Documentația PUD se va preda inițial într-un singur exemplar în vederea avizării de către Comisia Tehnico-Economica a ELCEN (CTE-ELCEN) a acestei documentații.

După clarificarea observaţiilor elaboratorul va transmite dacă este cazul documentaţia modificată, tot în format electronic, urmând a fi supusă analizei CTE-ELCEN.

După emiterea avizului favorabil al CTE-ELCEN, elaboratorul va transmite documentaţia pentru obținerea avizelor de la terți.

Documentația se va preda beneficiarului (în 2 exemplare originale) după aprobarea Planului Urbanistic de Detaliu de către Primăria Sector 6.

9.4 Să respecte termenele de predare ale serviciilor angajate prin prezentul contract.

9.5 Să răspundă faţă de beneficiar pentru calitatea documentatiilor elaborate şi pentru realizarea parametrilor tehnici proiectaţi, suportând daune, dovedite, în situaţia nerealizării acestora.

9.6 Să trimită delegat competent pentru participarea la şedinţele de avizare din CTE–ELCEN, să facă şi să transmită beneficiarului modificările/completările menţionate în cadrul şedinţei de avizare în termen de maxim 10 zile lucrătoare de la data şedinţei, pe cheltuiala sa, dacă acestea sunt din vina sa.

Neprezentarea prestatorului la şedinţa de avizare, nu constituie motiv de refuz pentru punerea în aplicare a concluziilor şedinţelor de avizare, în termenul de mai sus. În această situaţie beneficiarul va transmite în scris observaţiile rezultate în şedinţele de avizare CTE–ELCEN.

9.7 Prestatorul are obligaţia de comunica achizitorului cuantumul taxelor aferente avizelor şi acordurilor, pentru ca acesta să poată efectua plata acestora.

9.8 Să asigure elaborarea si verificarea documentaţiilor de către specialisti instruiti, atestaţi si experimentati, conform cerintelor Caietului de sarcini.

9.9 Să prezinte lista personalului care îl reprezintă, are drept de semnătură şi participă la realizarea documentaţiei.

9.10 Prestatorul este obligat să respecte politica, procedurile şi reglementările de calitate, mediu, securitatea şi sănătatea în muncă, ale autorităţii contractante pe domeniul căreia îşi desfăşoară activitatea.

**CAP. 10. obligaţiile beneficiarului**

10.1 Să transmită prestatorului în termen de 10 zile lucrătoare de la primirea documentaţiei eventualele observaţii care condiţionează emiterea avizului CTE–ELCEN.

10.2. Să avizeze în CTE–ELCEN documentaţia după ce s-au stins eventualele observaţii şi să emită avizul în maximum 10 zile lucrătoare de la primirea documentaţiei/stingerea eventualelor observaţii.

10.3 Avizarea documentaţiei se face cu participarea prestatorului; în acest sens, beneficiarul va comunica în scris prestatorului cu cel puţin 2 zile lucrătoare înainte, datele necesare participării acestuia la şedinţa de avizare (titlul lucrării, ora şi locul - sediul şedinţei de avizare).

10.4 Avizul CTE – ELCEN va fi emis după stingerea eventualelor observaţii care condiţionează emiterea acestuia.

10.5 Să achite factura emisă de către prestator în termenul prevăzut la art. 3.2, în condiţiile menţionate în cap.3.

10.6. Plata taxelor aferente avizelor şi acordurilor intră în sarcina beneficiarului, in baza comunicarii acestora de catre prestator.

**CAP. 11. GARANŢIA DE BUNĂ EXECUŢIE A CONTRACTULUI**

11.1 Pentru garantarea calităţii, cantităţii şi realizării în termenul stabilit a prezentului contract, se prevede o garanţie de bună execuţie de **5%** din valoarea contractului, fără TVA, însemnând:

\_\_\_\_\_\_\_\_\_\_\_\_\_\_\_ lei (în cifre), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei (în litere).

11.2. Constituirea garanţiei de bună execuţie se face prin

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

se va preciza unul din cele 3 moduri de constituire menţionate în documentaţia de atribuire, stabilit de prestator prin oferta sa şi convenit cu achizitorul şi anume:

a) virament bancar in contul beneficiarului mentionat la capitolul I, sau

b) instrument de garantare emis în condiţiile legii, astfel:

i) scrisoare de garanţie emisă de o instituţie de credit bancara sau de o instituţie financiara nebancara sau

ii) asigurare de garanţii emisă:

   - fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

   - fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară,

prezentat în original de către contractant, care sa prevada ca plata sumelor reclamate de beneficiar se face neconditionat si irevocabil, la prima cerere a beneficiarului, oricand pe durata de valabilitate a instrumentului de garantare, fara nicio formalitate suplimentara, pana la concurenta sumei garantate. Valabilitatea instrumentului de garantare trebuie sa depaseasca cu minim 30 de zile durata de prestare a serviciilor contractate. In cazul in care aprobarea de către Primăria Sectorului 6 a Planului Urbanistic de Detaliu nu se realizeaza in perioada de valabilitate a  instrumentului de garantare, valabilitatea acestuia  se va prelungi  corespunzator de catre prestator; sau

c) prin combinarea dintre modalităţile de constituire prevăzute la lit. a) si b).

Garanţia de bună execuţie se constituie în termen de 5 zile lucrătoare de la data perfectării contractului. Acest termen poate fi prelungit la solicitarea justificată a contractantului, fără a depăşi 15 zile de la data perfectării contractului. În cazul în care contractantul nu prezintă dovada constituirii garanţiei de bună execuţie în forma si la termenul convenite prin contract, achizitorul va putea considera contractul rezolvit de plin drept, cu notificare prealabilă.

11.3. Instrumentul de garantare/adresa de comunicare a contului de garanţie de bună execuţie, prezentate de prestator, constituie anexe ale contractului.

11.4 Autoritatea contractantă are obligaţia de a elibera/restitui garanţia de bună execuţie a contractului în termen de **14 zile** de la aprobarea de către Primăria Sectorului 6 a Planului Urbanistic de Detaliu.

11.5 Prin garanţia de bună execuţie a contractului, prestatorul se angajează să acopere eventualele prejudicii care s-ar putea produce din cauza neîndeplinirii cantitative, calitative si in perioada convenita a contractului.

În situaţia în care garanţia de bună execuţie a contractului nu acoperă eventualele prejudicii create beneficiarului, acesta poate solicita, în condiţiile legii, despăgubiri calculate şi dovedite până la recuperarea întregului prejudiciu produs, dacă acesta s-a produs din vina exclusivă a prestatorului.

În situaţia executării garanţiei de bună execuţie, parţial sau total, contractantul are obligaţia de a reîntregi garanţia în cauză raportat la restul rămas de executat.

11.6 Beneficiarul înştiinţează în scris în termen de 3 zile orice revendicare legată de garanţia de bună execuţie a contractului.

La primirea unei asemenea înştiinţări, prestatorul trimite delegat competent în termen de 2 zile pentru constatarea neconformităţilor şi într-o perioadă de maximum 3 zile execută remedierea pe cheltuiala sa. În caz de neprezentare a contractantului în termenul stabilit, beneficiarul execută remedierile cu reţinerea cheltuielilor aferente din garanţia de bună execuţie a contractului constituită.

11.7 Utilizarea garanţiei de bună execuţie a contractului de către beneficiar se face în conformitate cu dispoziţiile legale.

11.8. Prestatorul garantează şi răspunde de realizarea calitativă a obligaţiilor asumate prin prezentul contract în condiţiile anexelor la contract, a caietului de sarcini, a manualului calităţii propriu şi a legislaţiei în vigoare pe toată durata de prestare a serviciilor contractate, pana la aprobarea de către Primăria Sectorului 6 a Planului Urbanistic de Detaliu a carui elaborare face obiectul contractului.

Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi executa, executa cu intarziere sau executa cu neconformitati obligaţiile asumate prin prezentul contract.

Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

În situaţia executării garanţiei de bună execuţie, parţial sau total, prestatorul are obligaţia de a reîntregi garanţia în cauză raportat la restul rămas de executat.

# CAP. 12. PENALITĂŢI, DAUNE INTERESE

12.1. În cazul în care, din culpa sa, prestatorul nu reuşeşte să îşi îndeplinească obligaţiile asumate, atunci achizitorul are dreptul de a calcula si pretinde penalităţi egale cu dobânda legala penalizatoare, raportate la valoarea contractului, pentru fiecare zi de întârziere.

Achizitorul are dreptul de a deduce aceste penalitati din obligaţiile de plată a preţului prin retinerea din factura introdusa la plata de prestator, fără nicio formalitate prealabilă de punere în întârziere.

În cazul în care penalităţile de întârziere nu pot fi deduse din obligaţiile de plată a preţului, prestatorul are obligaţia de a le plăti în termen de maxim 10 (zece) zile de la solicitarea  ELCEN.

Penalităţile nu vor putea depăşi valoarea contractului.

12.2. Prestatorul este pus de drept în întârziere prin expirarea termenului contractual, fără notificare şi fără nici o altă procedură prealabilă.

12.3. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat cu notificare prealabila şi de a pretinde plata de daune-interese.

12.4. Garanţia de bună execuţie poate fi reţinută de beneficiar şi ca penalitate pentru neconformităţi din motive imputabile prestatorului. De asemenea, garanţia de bună execuţie poate fi utilizată pentru plata penalităţilor prevăzute la art.12.1.

12.5. În cazul în care beneficiarul nu onorează factura in termenul scadent prevăzut la articolul 3.2 din contract, atunci este de drept in întârziere şi va plăti penalitati pentru întârzierea în plata preţului, la nivelul dobânzii legale penalizatoare calculată conform reglementărilor legale in vigoare, la valoarea neonorata la plata a facturii fara TVA. Respectivele penalitati nu pot depăşi valoarea neonorata la plată a facturii.

12.6. Dacă valoarea penalităţilor nu acoperă prejudiciile produse părţilor contractante prin nerespectarea clauzelor care au dus la plata acestor penalităţi, părţile contractante pot percepe partenerului de contract daune - interese, conform reglementărilor legale în vigoare, până la acoperirea prejudiciului produs, la valori demonstrabile cu documente.

# CAP. 13. SUBCONTRACTANŢI

13.1 Subcontractanţii desemnaţi să participe la realizarea obiectului contractului sunt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13.2 Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

13.3 Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

Lista cuprinzând subcontractanţii, cu datele de recunoaştere ale acestora, precum şi contractele încheiate cu aceştia se constituie în anexe la contract.

13.4 Prestatorul este pe deplin răspunzător faţă de achizitor de modul în care îndeplineşte contractul.

Subcontractantul este pe deplin răspunzător faţă de prestator de modul în care îşi îndeplineşte partea sa din contract.

Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

13.5 Prestatorul poate schimba oricare subcontractant pe durata executarii contractului, cu conditia ca schimbarea acestora sa nu reprezinte o modificare substantiala a contractului, in conditiile art.235-241 din Legea nr.99/2016 privind achizitiile sectoriale. Schimbarea subcontractantului nu va schimba preţul contractului şi se va face in conditiile legale cu acordul achizitorului.

13.6 In situatia in care oricare subcontractant isi exprima optiunea de a fi platit direct de catre achizitor pentru partea din contract indeplinita de catre subcontractant, achizitorul efectueaza platile directe catre subcontractant numai dupa confirmarea prin semnarea de toate cele trei parti – achizitor, prestator si subcontractant, a receptiei serviciilor real prestate.

Dispozitiile capitolului 3 se aplica in mod corespunzator.

# CAP. 14 FORȚA MAJORĂ

14.1 Forţa majoră este constatată de o autoritate competentă.

14.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

14.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

14.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

14.5 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

# CAP. 15. SOLUŢIONAREA LITIGIILOR

15.1 Beneficiarul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

15.2 În caz de neînţelegere între părţi, instanţele judecătoreşti competente să judece litigiul, sunt instanţele competente din România, potrivit dreptului roman.

# CAP. 16. RĂSPUNDEREA CONTRACTUALĂ, REZILIEREA CONTRACTULUI

16.1 În cazul nerespectării obligaţiilor asumate prin prezentul contract de către una din părţile contractante, in mod culpabil si repetat, partea lezată va considera contractul reziliat/rezolvit de plin drept şi va avea dreptul de a pretinde plata de daune-interese.

16.2 Contractul este desfiinţat de drept, fără a mai fi necesară punerea în întârziere sau altă procedură prealabilă, de către beneficiar, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât, îndeplinirea contractului respectiv ar fi contrară interesului public; în acest caz prestatorul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

16.3 Contractul inceteaza în toate cazurile de forţă majoră definite la Cap. 14.

16.4 Prestarea serviciilor se poate întrerupe, temporar, la solicitarea beneficiarului, în cazul în care apar situaţii de întârziere care nu sunt datorate prestatorului, fără a fi necesar un act adiţional în acest sens, în baza următoarelor documente:

- raport justificativ aprobat de conducerea ELCEN şi

- comunicare scrisă către prestator în care este specificată perioada întreruperii.

În acest caz, termenul prevăzut la art.4.1 se decalează corespunzător, prestatorul nefiind pus în întârziere conform art.12.1.

16.5 În cazul sistării obiectivului pentru care s-au comandat serviciile ce fac obiectul prezentului contract, beneficiarul va comunica în scris această situaţie prestatorului în termen de 2 zile de la luarea la cunoştinţă a sistării.

Procesul – verbal de sistare/reziliere a serviciilor din prezentul contract se încheie între părţile contractante în termen de 10 zile de la data primirii comunicării respective şi va conţine volumul şi valoarea serviciilor executate la prezentul contract până în momentul sistării.

În acest caz, plata serviciilor prestate se va face de către beneficiar în cel mult 30 de zile de la data comunicării sistării în baza procesului verbal de sistare/reziliere şi a documentelor de plată întocmite.

16.6 Achizitorul are dreptul de a denunţa unilateral contractul în situaţia nerespectării dispoziţiilor de la art.243 alin.(1) din Legea nr.99/2016 privind achiziţiile sectoriale.

16.7 Achizitorul are dreptul de a denunţa unilateral contractul în perioada de valabilitate a acestuia într-una din următoarele situaţii:

a) contractantul se află, la momentul atribuirii contractului, într-una dintre situaţiile care ar fi determinat excluderea sa din procedura de atribuire în temeiul art.177 din Legea nr.99/2016 privind achiziţiile sectoriale.

b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

# CAP. 17. LIMBA CARE GUVERNEAZĂ CONTRACTUL

17.1 Limba care guvernează contractul este limba română.

# CAP. 18. COMUNICĂRI

18.1 Orice comunicare între părţi, referitoare la îndeplinirea prezentului contract, trebuie să fie transmisă în scris.

Orice document scris trebuie înregistrat atât în momentul transmiterii, cât şi în momentul primirii.

18.2 Comunicările între părţi se pot face şi prin e-mail, cu condiţia confirmării în scris a primirii comunicării.

# CAP. 19. LEGEA APLICABILĂ CONTRACTULUI

19.1 Contractul va fi interpretat conform legilor din România.

# CAP. 20. AMENDAMENTE

20.1. Drepturile şi obligaţiile contractantului iniţial rezultate din contractul sectorial sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului sectorial şi să nu se realizeze cu scopul de a eluda aplicarea procedurilor de atribuire prevăzute de Legea achizitiilor sectoriale nr. 99/2016.

20.2. Suplimentar fata de situatia prezentata la articolul 20.1, partile contractante au dreptul, pe durata îndeplinirii contractului, de a conveni modificarea clauzelor contractului prin act adiţional numai cu respectarea stricta a prevederilor actelor normative in materia achizitiilor sectoriale referitoare la modificarea contractului sectorial.

# CAP. 21. CONDIŢII FINALE

21.1 Legislaţia aplicată pentru încheierea prezentului contract este:

- **Legea nr.99/2016 privind achizitiile sectoriale**, cu modificarile si completarile ulterioare.

21.2. Anexa nr. 2 reprezentând Nota de informare privind prelucrarea datelor cu caracter personal ale persoanelor fizice apartinand partenerilor contractuali ai Societatii Electrocentrale Bucuresti SA face parte integranta din prezentul contract.

21.3 Documentele menţionate la art.6.1.fac parte integrantă din contract.

21.4 Contractul şi anexele sale se semnează pagină cu pagină de ambele părţi contractante (de către unul din semnatarii contractului).

21.5 Orice schimbare de adresă a uneia din părţile contractante va fi comunicată în termen de maxim 24 ore, partenerului de contract.

21.6 Prezentul contract a fost încheiat în 2 (două) exemplare originale, câte unul pentru fiecare parte contractantă.

**BENEFICIAR, PRESTATOR,**

Societatea Electrocentrale Bucureşti S.A \_\_\_\_\_\_\_\_\_\_\_\_\_\_\_\_\_\_

Director General Director General / Administrator

Claudiu Ionuț CREȚU-SÂRBU

Director General Adjunct

Adrian Cătălin TUDORA

Director Financiar,

Marcel VÎLCĂ

Viza CFP,

Director Dezvoltare si Implementare Proiecte

George Ovidiu VOICU

Director Juridic si Achizitii,

Mihai VOLF

Serviciul Juridic si Contractare,

Mioara MISLOSCHI

Serviciul Achiziţii si Monitorizare Proceduri,

Roxana KEDEI

Responsabil Coordonare Contractare

Ioana UNTILĂ

Responsabil contract,

Carmen IONESCU

**ANEXA nr.1**

la contractul nr. \_\_\_\_\_\_\_\_\_\_\_\_

**LISTA SERVICIILOR CARE FAC OBIECTUL CONTRACTULUI**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **DENUMIRE SERVICIU** | **PREŢ**  **FARA TVA (lei)** | **Din care** | | **Termen de**  **prestare** |
| **Contractant general** | **subcontractant** |
| 1 | Elaborare PUD în conformitate cu cerințele din Certificatul de Urbanism nr. nr. 796/35 I din 07.08.2024. |  |  |  |  |
|  | **Valoare totala fara TVA (lei)** |  |  |  |  |

BENEFICIAR PRESTATOR

Director Dezvoltare si Implementare Proiecte

George Ovidiu VOICU

Serviciul Investitii

Ileana PETRE

Derulator Contract

Gheorghe MITITELU

Responsabil Achiziţie

Cornelia IONIȚĂ

**ANEXA nr.2**

la contractul nr. \_\_\_\_\_\_\_\_\_\_\_\_

**Notă de informare privind prelucrarea datelor cu caracter personal ale persoanelor fizice aparţinând partenerilor contractuali ai Societăţii Electrocentrale Bucureşti S.A.**

Societatea Electrocentrale București S.A. (denumită în continuare şi „ELCEN” sau “Operator”) colectează și prelucrează date cu caracter personal, în conformitate cu prevederile *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* (denumit în continuare “GDPR”).

Prin acest document vă informăm că, pentru o corectă şi completă semnare şi derulare a contractului, ELCEN prelucrează date cu caracter personal aparţinând persoanelor fizice din cadrul societăţii dumneavoastră, implicate în derularea contractului. Totodată vă informăm cu privire la modul în care ELCEN utilizează datele cu caracter personal aparţinând persoanelor fizice din cadrul societăţii dumneavoastră implicate în derularea contractului precum și despre drepturile pe care persoanele fizice menţionate anterior le au cu privire la respectivele date şi **vă rugăm ca informaţiile cuprinse în prezenta notă de informare să le aduceţi la cunoştinţa acelor persoane fizice din cadrul societăţii dvs. care sunt implicate în semnarea şi derularea contractului.**

Astfel, atât în procesul de semnare a contractului cât şi ulterior, pe parcursul derulării lui, inclusiv în perioada garanţiilor contractuale de orice natură, **ELCEN poate colecta următoarele tipuri de date personale ale persoanelor fizice implicate în semnarea / derularea contractului** (enumerarea nefiind limitativă): nume, prenume, CNP, serie şi număr carte de identitate / paşaport, număr de telefon, adresă de email, date privind calificări / competenţe profesionale etc.

1. **Date de contact ale Operatorului**

**Adresa**: Splaiul Independenței nr.227, sector 6, București

**Număr de telefon**: + 4021.275.11.03

**E-mail**: [office@elcen.ro](mailto:office@omega-trust.ro)

1. **Date de contact ale responsabilului cu protecția datelor din cadrul ELCEN:**

E-mail: [dpo@elcen.ro](mailto:dpo@omega-trust.ro)

1. **Scopurile prelucrării datelor cu caracter personal**

ELCEN colectează date cu caracter personal, pe care le prelucrează în vederea elaborării şi semnării contractului precum şi în vederea îndeplinirii tuturor cerintelor legale, contractuale şi regulamentare interne necesare unei corecte şi complete derulări a contractului cu privire la: urmărirea proceselor specifice, de orice natură (de proiectare, de fabricaţie, de control etc.), livrări, recepţii, plăţi, garanţii, inclusiv documente care atestă gradul de îndeplinire a respectivelor cerinţe sau a altor obligaţii contractuale.

1. **Destinatari ai datelor cu caracter personal**

Datele cu caracter personal sunt stocate de ELCEN, fiind transmise catre terti destinatari doar in cazuri temeinic justificate, impuse de legislaţie, reglementări şi o corectă şi completă derulare a contractului. Astfel că, în fluxul de prelucrare, datele cu caracter personal ar putea fi transferate, în funcţie de situaţie, următoarelor categorii de destinatari:

1. Autorități și instituții ale statului (cum ar fi, dar fără a se limita la: autorități fiscale, de reglementare, de control etc.)
2. Parteneri de afaceri implicaţi în executarea contractului;
3. Sistemul Electronic de Achiziții Publice (SEAP);
4. Jurnalul Oficial al Uniunii Europene (JOUE)
5. Instanțe judecătorești;
6. Consultanți externi (cum ar fi, dar fără a se limita la: avocati, contabili, auditori), pentru scopuri specifice, atunci când este necesar;
7. **Transferul datelor în afara țării**

ELCEN nu transferă datele cu caracter personal către o țară terță sau către o organizație internațională.

1. **Perioada stocării datelor**

In calitatea dumnevoastră de partener contractual al ELCEN, vom păstra datele personale ale persoanelor fizice implicate în derularea contractului pe întreaga perioadă de exercitare a relației contractuale cu dvs, inclusiv pe perioada garanţiilor de orice natură, precum și pentru perioada impusă de legislatia națională aplicabilă în domeniul financiar-contabil, conform Legii Contabilității nr.82/1991, actualizată, cu modificările și completările ulterioare.

În orice situaţie însă, respectivele date personale vor fi păstrate în cadrul entităţilor organizatorice din cadrul ELCEN cu atribuţii în semnarea şi derularea contractului atâta timp cât contractul produce efecte, plus o perioadă suplimentară de minim 5 ani în arhiva ELCEN, cu excepţia cazurilor în care se aplică alte prevederi (de exemplu prevederi legale cu specific financiar – contabil).

1. **Drepturile persoanelor fizice, în calitate de persoane vizate, cu privire la datele cu caracter personal**

Conform *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* persoanele fizice din cadrul societăţii dumneavoastră, implicate în semnarea şi derularea contractului, au următoarele drepturi cu privire la datele cu caracter personal care le aparțin și sunt prelucrate de ELCEN:

1. Dreptul de a solicita accesul la datele cu caracter personal colectate de către ELCEN;
2. Dreptul de a solicita rectificarea sau ștergerea datelor cu caracter personal stocate de către ELCEN;
3. Dreptul de a solicita restricționarea prelucrării datelor cu caracter personal de către ELCEN;
4. Dreptul de a vă opune prelucrării datelor cu caracter personal de către ELCEN;
5. Dreptul de a vă retrage consimțământul în orice moment, fără a afecta legalitatea prelucrării efectuate pe baza consimțământului înainte de retragerea acestuia;
6. Dreptul de a depune o plângere către *Autoritatea Națională de Supraveghere a Prelucrării Datelor cu Caracter Personal*.

şi pot face uz de oricare dintre aceste drepturi în condiţiile / cu excepţiile / conform clauzelor regulamentului menţionat mai sus, legislaţiei şi reglementărilor interne ELCEN aplicabile etc.

Persoanele fizice menţionate mai sus îşi pot exercita oricând oricare dintre drepturi sau pot obține informații suplimentare, trimițând un email la adresa [dpo@elcen.ro](mailto:dpo@elcen.ro)

1. **Temeiul pentru prelucrarea datelor personale, pentru scopurile definite mai sus,** este elaborarea şi derularea corectă şi completă a contractului, în acord cu reglementările legale în vigoare şi clauzelor contractuale.

BENEFICIAR PRESTATOR

Director Dezvoltare si Implementare Proiecte

George Ovidiu VOICU

Serviciul Investitii

Ileana PETRE

Derulator Contract

Gheorghe MITITELU

Responsabil Achiziţie

Cornelia IONIȚĂ

# MODEL DE CONTRACT

Pentru achiziţia de servicii:

**Elaborare Plan Urbanistic de Detaliu pentru investiția**

**”Implementarea unei unitati de cogenerare de inalta eficienta pe gaze naturale in amestec cu hidrogen, la CTE Grozăvești’’**

Conţinutul clauzelor contractuale cuprinse in următoarele capitole este obligatoriu:

CAP. 2. OBIECTUL CONTRACTULUI

CAP. 3. VALOAREA CONTRACTULUI

CAP. 4. DURATA DE PRESTARE A SERVICIILOR, GRAFIC DE PRESTARE

CAP. 6. DOCUMENTELE CONTRACTULUI SI PROCEDURA DE ATRIBUIRE

CAP. 9. OBLIGAŢIILE PRESTATORULUI

CAP. 10. OBLIGAŢIILE BENEFICIARULUI

CAP.11. GARANTII SI RESPONSABILITATI

CAP.19. LEGEA APLICABILĂ CONTRACTULUI

DIRECTOR JURIDIC si ACHIZITII

Mihai Volf

SERVICIUL JURIDIC si CONTRACTARE

Mioara Misloschi

SERVICIUL ACHIZITII si MONITORIZARE PROCEDURI

Roxana Kedei

DERULATOR CONTRACT,

Gheorghe Mititelu

Responsabil Coordonare Contractare

Ioana Untilă